Mintimer Šaimijev

**Mintimer Šaripovitš Šaimijev** (, ; s. 20. tammikuuta 1937) on venäläinen poliitikko, joka toimi Tatarstanin tasavallan ensimmäisenä presidenttinä vuodet 1991–2010. Hän toimi hallintotehtävissä ja ministerinä Brežnevin ajoista, vuodesta 1969 lähtien. Šaimijev vieraili Suomen tataariyhteisön keskuudessa Helsingissä vuonna 1999.

## Elämä
Mintimer Šaimijev (Şəymiev) syntyi vuonna 1937 talonpoikaisperheeseen kylässä Ənək, Aqtanış-nimisessä piirikunnassa, silloisessa Tatarstanin ASNT:ssä. Hänen isänsä oli Šagišarip Šaimuhammetovitš (Şahişərip Şəymöxəmmət ulı). 

Šaimijevin lapsuus ajoittui toisen maailmansodan vuosiin. Vuonna 1954 hän aloitti opiskelut Kazanin maatalousinstituutissa koneistamislinjalla, josta hän valmistui vuonna 1959. Hän työskenteli tämän jälkeen suunnittelutehtävissä ja vuodesta 1967 lähtien hallintopuolella. Vuonna 1969 hänet nimitettiin Tatarstanin kastelu- ja vesivaraministeriksi. Tuolloin Tatarstanissa oli meneillään laajoja kastelujärjestelmien rakentamistöitä. Vuonna 1983 Šaimijevista tuli Tataarien ASNT:n ministerineuvoston ensimmäinen varapuhemies.

Vuonna 1990 hänet valittiin Tataarien ASNT:n ylimmäksi puhemieheksi, jonka jälkeen tapahtui käänne Tatarstanin ja Venäjän keskushallinnon välisissä suhteissa. Samana vuonna annettiin Tatarstanin tasavallan suvereenisuusjulistus. Vuonna 1991 Šaimijev valittiin Tatarstanin ensimmäiseksi presidentiksi. Sittemmin hänet on valittu uudelleen 24. maaliskuuta 1996 ja 25. maaliskuuta 2001.

Vuonna 1999 Šaimijev oli perustamassa Baskirian Murtaza Rahimovin, Pietarin kuvernöörin Vladimir Jakovlevin ja muiden alueiden johtajien kanssa Isänmaa &ndash; Koko Venäjä -puoluetta.
Venäjän yhtenäisyyttä kannattanut Isänmaa &ndash; Koko Venäjä osallistui 1999 duuman vaaleihin Juri Lužkovin Yhtenäisyys-puolueen kanssa, ja vuonna 2001 puolueet yhdistyivät Yhtenäiseksi Venäjäksi.

Vuonna 2010 Šaimijev ilmoitti ettei pyrki jatkoon tasavallan johdossa ja nimitti seuraajakseen pääministeri Rustam Minnihanovin, jonka presidentti Medvedev nimitti virallisesti hänen seuraajaehdokkaakseen parlamentin vahvistettavaksi.

Šaimijevin vetäytymisen jälkeen Tatarstanin parlamentti alkoi valmistella hänelle valtiollisen neuvonantajan asemaa.

## Galleria

Shaimiev (1959).jpg|Šaimijev, 1959.
Shaimiev family (2006).jpg||Šaimijevin perhe; vaimo Sakina, pojat Airat ja Radik. (2006).
RIAN archive 850554 Mintimer Shaymiyev at United Russia supporters' forum.jpg|Šaimijev Yhtenäinen Venäjä -puolueen tapahtumassa. (2003).
Yeltsin and Shaimiev (August 1994).jpg|Boris Yeltis, Mintimer Šaimijev. (1994).
Shaimiev and Lavrov (2005-07-07) 02.jpg|Šaimijev ja Sergei Lavrov. (2005).
Shaimiev and Aitmatov (2006-02-21) 03.jpg|Šaimijev ja Tšingiz Aitmatov. (2006).
Vladimir Putin with Mintimer Shaimiyev-3.jpg|Vladimir Putin ja Mintimer Šaimijev tapaavat Kazanin asukkaita. (2000).
RIAN archive 172139 Dmitry Medvedev visits Kazan.jpg|Dmitri Medvedev vierailee Kazanissa. (2001).
Kazan Metro (2004-06-09).jpg|linkki=|Kazanin metron rakennus. (2004).
Bolgar Vladimir Putin and the church.jpeg|Putin vierailee Bolgarin kaupungissa. (2012).
Philanthropist monument, Kazan (2008-08-30) 05.jpg|"Hyväntekijän muistomerkin" avajaiset. (2008).
RIAN archive 698717 Izge Bolgar zhyeny festivities, dedicated to 1,121st anniversary of adoption of Islam by ancestors of Tatars in Volga Bulgaria.jpg|Talgat Tadžuddin ja Mintimer Šaimijev juhlistamassa Volgan Bulgarian islamin omaksumisen vuosipäivää. (2010).
RIAN archive 433482 Days of Tatarstan's militia start in Kazan.jpg|Rašid Nurgalijev, Farid Muhametšin, Mintimer Šaimijev. (2009).
Rustem Yakhin monument opening (2017-08-16) 21.jpg|Mintimer Šaimijev ja Rustam Minnihanov. (2017).
Shaimiev official portrait 11.jpg|Šaimijev, 2019.
Putin awarding Shaimiev (2023-05-23).jpg|Putin palkitsee Šaimijevin. (2023).


## Lähteet

## Aiheesta muualla

* Tatarstanin presidentin virallinen kotisivu